2011.gada \_\_\_.\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2008.gada 21.jūlija noteikumos Nr.578 „Noteikumi par darbības programmas „Cilvēkresursi un nodarbinātība” papildinājuma 1.2.1.1.4.apakšaktivitāti „Sākotnējās profesionālās izglītības pievilcības veicināšana””**

Izdoti saskaņā ar

Eiropas Savienības struktūrfondu

un Kohēzijas fonda vadības likuma

18.panta 10.punktu

Izdarīt Ministru kabineta 2008.gada 21.jūlija noteikumos Nr.578 „Noteikumi par darbības programmas „Cilvēkresursi un nodarbinātība” papildinājuma 1.2.1.1.4.apakšaktivitāti „Sākotnējās profesionālās izglītības pievilcības veicināšana” (Latvijas Vēstnesis, 2008, 122.nr.; 2009, 126., 204.nr.; 2010, 108.nr.) šādus grozījumus:

1. Svītrot 8.7.apakšpunktā vārdus „vadošajā iestādē un atbildīgajā iestādē”.

2. Papildināt noteikumus ar 8.13.apakšpunktu šādā redakcijā:

„8.13. sagatavo Eiropas Sociālā fonda līdzekļu pieprasījumu prognozi kārtējam un nākamajam gadam un iesniedz to atbildīgajā iestādē.”

3. Izteikt 11.punktu šādā redakcijā:

„11. Apakšaktivitātei pieejamais publiskais finansējums ir 25 850 718 lati, tai skaitā Eiropas Sociālā fonda līdzfinansējums 21 973 111 lats un valsts budžeta finansējums 3 877 607 lati.”

4. Svītrot 55.punktā vārdu un skaitli "un 52.2.".

5. Izteikt 59.punkta trešo teikumu šādā redakcijā:

„Sākot ar 2009./2010. mācību gadu, teritoriālo kvotu nosaka, šo noteikumu 47.1.apakšpunktā minētajām mērķstipendiju izmaksām plānotos līdzekļus sadalot proporcionāli izglītojamo skaitam profesionālās izglītības programmās 2008.gada 1.oktobrī attiecīgajā plānošanas reģionā, sākot ar 2011./2012. mācību gadu – proporcionāli izglītojamo skaitam profesionālās izglītības programmās kārtējā mācību gada 1.oktobrī attiecīgajā plānošanas reģionā (turpmāk – plānošanas reģionam piešķiramo mērķstipendiju procentuālā daļa).”

6. Svītrot 74.3. un 74.5.apakšpunktu.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: valsts sekretārs M.Gruškevics

24.05.2011 12:03

237

J.Sviridenkova

67047774, jevgenija.sviridenkova@izm.gov.lv